The Complete Poetical Works of Robert Burns/Blythe was She


 * Blythe, blythe and merry was she,
 * Blythe was she but and ben;
 * Blythe by the banks of Ern,
 * And blythe in Glenturit glen.

By Ochtertyre grows the aik,
 * On Yarrow banks the birken shaw;

But Phemie was a bonnier lass
 * Than braes o’ Yarrow ever saw.
 * Blythe, &c.

Her looks were like a flow’r in May,
 * Her smile was like a simmer morn:

She tripped by the banks of Ern,
 * As light’s a bird upon a thorn.
 * Blythe, &c.

Her bonnie face it was as meek
 * As ony lamb upon a lee;

The evening sun was ne’er sae sweet,
 * As was the blink o’ Phemie’s e’e.
 * Blythe, &c.

The Highland hills I’ve wander’d wide,
 * And o’er the Lowlands I hae been;

But Phemie was the blythest lass
 * That ever trod the dewy green.
 * Blythe, &c.

Source: Robert Burns, James Currie (Publ.): The Complete Poetical Works of Robert Burns; London, Milner and Sowerby, p. 160.

Froh, froh und fröhlich war sie Výbor z písní a ballad/Tak sličná byla